joelniklaus/EU_Wikipedias huggingface dataset:
Τάσος Κωστής

Ο Τάσος Κωστής (Κερατσίνι Πειραιά, 14 Ιανουαρίου 1951) είναι Έλληνας ηθοποιός της τηλεόρασης, του θεάτρου, και ηθοποιός φωνής.

Βιογραφία 
Έγινε ηθοποιός όταν πήγε στην σχολή για έναν φίλο του. Προσελήφθη για πρώτη φορά στο θέατρο, λέγοντας τον εθνικό ύμνο. Έχει συμμετάσχει σε πολλές θεατρικές αλλά και τηλεοπτικές παραγωγές.

Στην τηλεόραση, τέσσερις από τους ρόλους που τον έκαναν γνωστό ήταν το 1987 και το 1988 που συμπρωταγωνίστησε με τον Κώστα Τσάκωνα στα Κλασική Περίπτωση Βλάβης και Η Μεγάλη Απόφραξη, όπου υποδύθηκε τον υδραυλικό αλλά και στη σειρά του Mega Το Ρετιρέ, όπου υποδύθηκε τον καφετζή Φοίβο, και στη σειρά Εκείνες κι Εγώ του ANT1 με τον Γιάννη Μπέζο, όπου υποδύθηκε τον Δημήτρη Μαρίκο, φίλο του Ζάχου Δόγκανου.

Έχει επίσης ασχοληθεί με την μεταγλώττιση κινουμένων σχεδίων και αποκάλυψε πως ήταν δική του ιδέα να έχει ο Αστυνόμος Σαΐνης τη χαρακτηριστική χροιά της φωνής του, αλλά και πως εκείνος τον βάφτισε "Σαΐνη", έχοντας πάρει και διάκριση από την Disney για την συνολική δουλειά του.Στην ιδιωτική τηλεόραση έχει εμφανιστεί στις σειρές:  
Φρουτοπία (1985-1989) 
Εκείνος κι εκείνος (1989)
Το ρετιρέ (1990-1992) 
Τα 7 κακά της μοίρας μου (1991-1993) 
Της Ελλάδος τα παιδιά  (1993-1995) 
Εκείνες κι εγώ (1996-1998)
Δύο Ξένοι (1999) 
Η Λάμψη (1999-2000) 
Θα σε δω στο Πλοίο (2001)
Άκρως Οικογενειακόν (2001-2003)
Τηλεμπόρα (2004-2005) 
Επτά Θανάσιμες Πεθερές (2004-2005) 
Το Κόκκινο Δωμάτιο (2005-2006)
Λούφα και παραλλαγή (2006)
Πενήντα Πενήντα (2006-2007) 
Μαρία η άσχημη (2007-2008)
Καρυωτάκης (2009)
Λάκης ο γλυκούλης (2009-2010)
Η Οικογένεια Βλάπτει (2009-2010)
Επτά Θανάσιμες Πεθερές (2010) 
Τρελή Οικογένεια (2015-2016)
Μπρούσκο (2016-2017)
Χαιρέτα μου τον Πλάτανο (2020-2023)

Προσωπική ζωή 
Είναι παντρεμένος από το 1978. Με τη σύζυγο του μένουν στον Πειραιά και έχουν αποκτήσει ένα γιο και δυο εγγόνια.

Παραπομπές

Εξωτερικοί σύνδεσμοι 
retroDB
 Τάσος Κωστής στο IMDb

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Έλληνες άνδρες ηθοποιοί φωνής
Έλληνες κωμικοί
Πανελλήνιο πρωτάθλημα στίβου ανδρών 1979

Το 65ο Πανελλήνιο πρωτάθλημα στίβου ανδρών 1979 διεξήχθη από 13 ως 15 Ιουλίου στο Καυτανζόγλειο Στάδιο, στη Θεσσαλονίκη, μαζί με το αντίστοιχο πανελλήνιο πρωτάθλημα στίβου γυναικών 1979. Πρωταθλητής αναδείχθηκε ο Ηρακλής Θεσσαλονίκης για τρίτη φορά στην ιστορία της διοργάνωσης.

Χρονικό των αγώνων 

Στους αγώνες μετείχαν 654 αθλητές και 224 αθλήτριες σωματείων από όλη την Ελλάδα και την Κύπρο και χαρακτηρίστηκαν ως η ωραιότερη διοργάνωση από πλευράς συμμετοχής και επιδόσεων των τελευταίων χρόνων. Το πανελλήνιο πρωτάθλημα μαραθωνίου διεξήχθη χωριστά, στις 6 Απριλίου, στην κλασική διαδρομή, παράλληλα με τον διεθνή μαραθώνιο. Όλα τα υπόλοιπα αγωνίσματα (και τα 20.000μ βάδην και δέκαθλο) διεξήχθησαν κατά το τριήμερο των πανελληνίων αγώνων.

Στους αγώνες εμφανίστηκαν ξανά δυνατοί οι εκτός Λεκανοπεδίου σύλλογοι, από τη Θεσσαλονίκη, την Κύπρο και τις επαρχιακές πόλεις. Στη μάχη της βαθμολογίας επικράτησε ο "γηπεδούχος" Ηρακλής Θεσσαλονίκης με 4 βαθμούς διαφορά από τον δεύτερο Παναθηναϊκό.

Οι νικητές

Βαθμολογία

Πηγές 
 "Ριζοσπάστης", 7/4/1979.
 "Μακεδονία", 13/7/1979.
 "Μακεδονία", 14/7/1979.
 "Μακεδονία", 15/7/1979.
 "Μακεδονία", 17/7/1979.
 "Ματιές στα Σπορ", Ιανουάριος 1980.
 Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 215.

Αναφορές 

Ανδρων
Στίβος το 1979
Θεόδωρος Ραϊθηνός

Ο Θεόδωρος Ραϊθηνός ήταν ιερομόναχος που έζησε στα τέλη του 6ου αιώνα και στις αρχές του 7ου.

Βίος 
Δεν γνωρίζουμε πολλές πληροφορίες για τη ζωή του Θεόδωρου. Ήταν ιερομόναχος σε μοναστήρι κοντά στο λιμάνι Ραϊθώ που βρίσκεται νοτιοδυτικά της Χερσονήσου του Σινά.

Συγγραφικό έργο 
Έχει γράψει την «Προπαρασκευή», στην οποία αναπτύσσει το ζήτημα της χριστολογίας σε δύο μέρη και αντίστοιχα με δύο τρόπους: αφενός ιστορικώς, αφετέρου συστηματικώς και διαλεκτικώς. Προσπαθεί να συνδυάσει τη διδασκαλία του Κυρίλλου Αλεξανδρείας και της Συνόδου της Χαλκηδόνας (451) Πρέπει να γράφτηκε μετά το 591,αφ ότου τερματίστηκαν οι Περσικές επιθέσεις στην περιοχή της Αιγύπτου.

Πηγές 
 Χρήστου, Π. (2006) Ελληνική Πατρολογία, τομ. Ε’, Θεσσαλονίκη: Κυρομάνος, σ. 187

Βυζαντινοί μοναχοί
Βυζαντινοί θεολόγοι
Θαλάσσιος o Λίβυς

Ο Θαλάσσιος o Λίβυς ήταν Χριστιανός ιερέας και ηγούμενος μοναστηριού στη Λιβύη και έζησε τον 7ο αιώνα μ.Χ. Είναι άγιος της Εκκλησίας και εορτάζεται στις 20 Μαΐου.

Βίος 
Τίποτα δεν είναι γνωστό για την καταγωγή και τον χρόνο και τόπο γέννησης και θανάτου του Θαλάσσιου. Ήταν ιερέας και ηγούμενος μοναστηριού στη Λιβύη. Υπήρξε φίλος του Μάξιμου του Ομολογητή. Ο δεύτερος του απευθύνει το Προς Θαλάσσιον περί διαφόρων απόρων της Θείας Γραφής, ένα από τα σπουδαιότερα συγγράμματά του, και πέντε από τις σωζόμενες επιστολές του.

Συγγράμματα 
Το μοναδικό σύγγραμμά του ονομάζεται Περί αγάπης και εγκρατείας και της κατά νουν πολιτείας. Πρόκειται για μεγάλη συλλογή αποφθεγμάτων-γνωμικών, αρκετά σύντομων (δεν ξεπερνούν τον ένα-ενάμιση στίχο), που χωρίζονται σε τετρακόσια κεφάλαια. Το έργο συντάχθηκε για να το διαβάσει κάποιος ιερέας Παύλος. Τα αποφθέγματα αφορούν θεωρητικές όσο και πρακτικές πλευρές του πνευματικού βίου. Απουσιάζει γενικά κάθε μεθοδική και συγκροτημένη δομή από αυτά. Η γλώσσα του είναι σαφής, με ποιητικό ρυθμό και ακροστιχίδα σε κάθε εκατοντάδα.

Πηγές 

 Παναγιώτης Χρήστου, Ελληνική Πατρολογία, τόμ.Ε’, εκδ. Κυρομάνος, Θεσ/νίκη 2006, σελ.428-429

Θαλασσιος
Έβαν Μπορν

Ο Μάθιου Τζόσεφ Κόρκλαν (γεννημένος στις 19 Μαρτίου 1983) είναι ένας Αμερικανός επαγγελματίας παλαιστής. Στον χώρο της πάλης, είναι γνωστός με δύο ψευδώνυμα που χρησιμοποιεί, το Ματ Σαϊντάλ και το Έβαν Μπορν. Είναι περισσότερο γνωστός για την πορεία του στην εταιρεία πάλης WWE.

Καριέρα στη πάλη

Μικρές εταιρείες, TNA και ROH
Ο Κόρκλαν ξεκίνησε να εκπαιδεύεται πάνω στην επαγγελματική πάλη από το 2000. Από τότε έως και το 2007 εμφανιζόταν σε διάφορες εταιρείες πάλης και σε ανεξάρτητα σόου, καταφέρνοντας να γίνει γνωστός σε μια μερίδα του κοινού. Το 2004-2005 πέρασε από το Total Nonstop Action Wrestling, ενώ από το 2004 εμφανιζόταν και στο Ring of Honor, έως το 2007, και πρόλαβε να κατακτήσει το Παγκόσμιο Πρωτάθλημα Ομάδων ROH με τον Κρίστοφερ Ντάνιελς. Είχε ένα πέρασμα και από τα Dragon Gate και Wrestling Society X, την περίοδο 2006–2007.

World Wrestling Entertainment
Το 2007 υπέγραψε συμβόλαιο με το WWE. Αμέσως στάλθηκε σε θυγατρικές εταιρείες να εξασκηθεί και να προπονηθεί από τους εκπαιδευτές. Μέχρι το 2008 έμεινε στα θυγατρικά και την ίδια χρονιά, προωθήθηκε στο ρόστερ του ECW και έμεινε για περίπου έναν χρόνο, ως τα τέλη του Ιουνίου του 2009. Στην συνέχεια μεταφέρθηκε στο Raw και αντιμετώπισε γνωστούς παλαιστές, όπως ο Κρις Τζέρικο και ο Σέιμους. Τον Αύγουστο του 2011 κατέκτησε το Ομαδικό Πρωτάθλημα WWE στο πλευρό του Κόφι Κίνγκστον. Σύντομα, πιάστηκε να χρησιμοποιεί παράνομες ουσίες και για ένα μήνα αποκλείστηκε από τα σόου. Αφού επέστρεψε στα τέλη του 2011, σε σύντομο διάστημα πιάστηκε για δεύτερη φορά να χρησιμοποιεί παράνομες ουσίες και για δύο μήνες δεν συμμετείχε στις διοργανώσεις του WWE. Τον Μάρτιο του 2012, ενώ ήταν έτοιμος να επιστρέψει, τραυματίστηκε σε ατύχημα με το αυτοκίνητό του και έμεινε εκτός δράσης. Έπειτα δεν χρησιμοποιήθηκε απο την εταιρεία στα τηλεοπτικά σόου και αποδεσμεύτηκε τον Ιούνιο του 2014.

Προσωπική ζωή
Και οι δύο γονείς του Κόρκλαν είναι δάσκαλοι. Έχει έναν μικρότερο αδερφό, τον Μάικ, που είναι επίσης παλαιστής και εμφανίζεται με το ψευδώνυμο "Μάικ Σαϊντάλ". Ο Κόρκλαν έχει σπουδάσει διαφημιστής, αφού δεν ήξερε κατά πόσο μπορεί να ζήσει από την καριέρα του στην επαγγελματική πάλη. Πάλευε ταυτόχρονα με την σχολή του. Μάλιστα έχει εργαστεί σε μια μικρή εταιρεία στο Σεντ Λούις, αλλά σύντομα τα παράτησε για την πάλη.

Πηγές
Προφίλ στο ProWrestlingAbout.com

Επαγγελματίες Παλαιστές
Ελληνική απογραφή 1961

Η ελληνική απογραφή του 1961 ήταν η εικοστή πέμπτη επίσημη απογραφή του ελληνικού κράτους. Διενηργήθη στις 19 Μαρτίου 1961 και περιελάμβανε ερωτήσεις για το φύλο την ηλικία και την επαγγελματική κατάσταση. Ο πραγματικός πληθυσμός ανήλθε σε 8.388.553 άτομα, αριθμός που παρουσίασε αύξηση, σε σχέση με την προηγούμενη απογραφή, κατά 755.752 άτομα. Η πυκνότητα του πληθυσμού ήταν 63,6 κάτοικοι ανά τετραγωνικό χιλιόμετρο. Στην απογραφή αυτή εισήχθησαν κάποιες καινοτομίες, όπως η πιλοτική απογραφή που προηγήθηκε, η δειγματοληπτική επεξεργασία των δεδομένων που συλλέχθησαν μετά τη διεξαγωγή της (δείγμα 2%) καθώς και η δειγματοληπτική έρευνα που έγινε δύο ημέρες μετά για να εξακριβωθούν σφάλματα. Ο αστικός πληθυσμός αντιπροσωπεύει το 43,3% του συνολικού πληθυσμού, ενώ ο ημιαστικός και ο αγροτικός το 12,9% και 43,8% αντίστοιχα.

Πληθυσμός κατά γεωγραφικά διαμερίσματα 
Στη Στερεά Ελλάδα, η περιφέρεια πρωτευούσης περιλαμβάνει το πολεοδομικό συγκρότημα της Αθήνας, δηλαδή όλους τους δήμους Αθηνών-Πειραιώς και οριοθετείται από τον Σαρωνικό κόλπο και τα βουνά της Πάρνηθας, του Υμηττού και της Πεντέλης που ορίζουν το λεκανοπέδιο Αττικής.

Μεγαλύτεροι δήμοι

Πολεοδομικά συγκροτήματα 
Στην απογραφή του 1961, για πρώτη φορά χρησιμοποιήθηκε ο όρος «Πολεοδομικό Συγκρότημα» για να περιγράψει «πολυκοινοτικούς οικισμούς». Επελέγησαν συνολικά 12 που είχαν βάση μια πόλη άνω των 10.000 κατοίκων και όπου ο πληθυσμός ολόκληρου του πολεοδομικού συγκροτήματος θεωρήθηκε αστικός.

Παραπομπές

Πηγές 
Αποτελέσματα της απογραφής πληθυσμού - κατοικιών της 19ης Μαρτίου 1961 - Πληθυσμός κατά γεωγραφικάς και διοικητικάς υποδιαιρέσεις Αθήνα, Εθνική Στατιστική Υπηρεσία της Ελλάδος 1964
Απογραφές - e-Demography
Οι δηµογραφικές εξελίξεις στη νεώτερη Ελλάδα (1830-2007) Β. Κοτζαµάνης, Ε. Ανδρουλάκη
http://www.iospress.gr/ios1991/ios19910224c.htm

1961
Προγραμματική μουσική

Η προγραμματική μουσική είναι μουσική αφηγηματικού, περιγραφικού ή αναπαραστατικού είδους. Η ύπαρξη εξωμουσικών ιδεών και περιεχομένων σε μια μουσική σύνθεση, που προέρχονται από άλλες μορφές, όπως την ποίηση, την ζωγραφική και την λογοτεχνία, ή από προσωπικά βιώματα του συνθέτη, δίχως να γίνεται χρήση τραγουδιού, δημιουργεί τον όρο προγραμματική μουσική.Ο συνθέτης προσπαθεί να περιγράψει κάτι συγκεκριμένο, π.χ. ένα ιστορικό συμβάν, ένα φιλολογικό κείμενο, μια εικόνα ή μια καθορισμένη ψυχική κατάσταση. Συνήθης, αλλά όχι αναγκαία, είναι η παρουσίαση του προγράμματος στην έναρξη της συνθέσεως, προκειμένου αυτό να καθοδηγήσει τον ακροατή στην ορθή ερμηνεία της εξωμουσικής ιδέας.Η προγραμματική μουσική ήκμασε και κατέστη εξαιρετικά δημοφιλής κατά το δεύτερο ήμισυ του 19ου αιώνος, παρ’ ότι ίχνη της μπορούν να εντοπισθούν ήδη στα τέλη του 15ου και στις αρχές του 16ου αιώνος. Μετά την λήξη του ρομαντικού κινήματος παρήκμασε μάλλον γρήγορα, πρωτίστως επειδή το στοιχείο της αναπαράστασης αντικαταστάθηκε από εκείνο της έκφρασης και, κατά συνέπειαν, οι συνθέτες επέλεξαν να εκθέσουν την έμπνευσή τους κατά τρόπον πιο εσωτερικό και αφηρημένο.
Θεωρείται το αντίθετο της Απόλυτης Μουσικής .

Μουσική μορφολογία
Άιρον Σέικ

Ο Χοσεΐν Κόσροου Αλί Βαζίρι (γεννημένος στις 15 Μαρτίου 1943) είναι ένας Ιρανός πρώην επαγγελματίας παλαιστής και περιστασιακός ηθοποιός, πιο γνωστός με το όνομα Άιρον Σέικ που χρησιμοποιούσε στα ρινγκ.

Καριέρα
Είναι γνωστός για την κατάκτηση του Πρωταθλήματος WWE, από τον Μπομπ Μπάκλουντ, που το είχε στην κατοχή του για περίπου έξι χρόνια. Εκείνη την εποχή, ο Άιρον Σέικ προκαλούσε τους άλλους παλαιστές να ξεφύγουν απο την οδυνηρή του λαβή, το Iron Clutch. Μετά απο αρκετές προσπάθειες άλλων παλαιστών, ο τότε ανερχόμενος Χαλκ Χόγκαν κατάφερε να αποδράσει απο τη λαβή.

Επίσης, ο Σέικ είναι εκείνος που ηττήθηκε από τον Χαλκ Χόγκαν, για να κατακτήσει ο τελευταίος τον πρώτο του μεγάλο τίτλο.  Στην μεγαλύτερη διάρκεια της δεκαετίας του 1980 ήταν αντιπαθητικός προς το κοινό, με το σενάριο που του δινόταν να υποδυθεί.

Απο το 2004 και μετά, άρχισε να δίνει συνεντεύξεις εναντίον της επιχείρησης της πάλης και εξυβρίσεις άλλων παλαιστών (κυρίως του Χαλκ Χόγκαν), που τράβηξαν τη προσοχή του κόσμου και τον έκαναν γνωστό στους νεότερους οπαδούς της πάλης.

Εταιρείες
Στην καριέρα του, πέρασε από διάφορες εταιρείες, της ανεξάρτητης σκηνής αλλά και μεγαλύτερες, όπως φυσικά το WWE. Έχει περάσει επίσης από το American Wrestling Association. Από το 1996 που σταδιακά σταμάτησε να παλεύει, εμφανίζεται σποραδικά για το WWE κυρίως.

Τίτλοι
 ACCW Heavyweight Championship (2 φορές)
 CWA Heavyweight Championship (1 φορά)
 NWA National Television Championship (1 φορά)
 IAW Heavyweight Championship (1 φορά)
 IAW Tag Team Championship (3 φορά) – με Μπράιαν Κοστέλο
 IWA United States Heavyweight Championship (1 φορά)
 NWA Canadian Heavyweight Championship (Toronto version) (2 φορές)
 NWA Mid-Atlantic Heavyweight Championship (1 φορά)
 NWA Canadian Tag Team Championship (Vancouver version) (1 φορά) – με Τέξας Άουτλο
 NWA New Zealand British Commonwealth Championship (1 φορά)
 NWA 2000 American Heritage Championship (1 φορά)
 NWA Pacific Northwest Tag Team Championship (1 φορά) – με Μπουλ Ράμος
 WWΕ Championship (1 φορά)
 WWΕ Tag Team Championship (1 φορά) – με Νικολάι Βολκόφ

Πηγές
Προφίλ στο WWE Hall of Fame
Επίσημη ιστοσελίδα
Interview with Iron Sheik – Pars Times
The Accelerator's Wrestling Rollercoaster – The Iron Sheik
The Iron Sheik
Iron Sheik still in the game

Επαγγελματίες Παλαιστές
Κλουμπ Ντεπορτίβο Λούγο

Η Κλουμπ Ντεπορτίβο Λούγο (Club Deportivo Lugo) είναι ποδοσφαιρικός σύλλογος στο Λούγο της Γαλικίας στην Ισπανία.

Ιδρύθηκε το 1953. Αγωνίζεται στο Εστάδιο Άντσο Κάρρο, χωρητικότητας 4.785 θέσεων. Έχει αγωνιστεί 5 χρόνια στην B΄ κατηγορία του Ισπανικού πρωταθλήματος.

Εξωτερικοί σύνδεσμοι 

  Επίσημη ιστοσελίδα

Ποδοσφαιρικές ομάδες Ισπανίας
Ιδρύσεις αθλητικών συλλόγων το 1953
Ιδρύσεις ποδοσφαιρικών ομάδων το 1953
Γιοάχιμ Λεβ

Ο Γιοάχιμ Λεβ (Joachim Löw, γεννήθηκε 3 Φεβρουαρίου 1960) είναι πρώην ποδοσφαιριστής και πρώην προπονητής της εθνικής ομάδας της Γερμανίας. Οδήγησε τη Γερμανία στην κατάκτηση του Παγκοσμίου Κυπέλλου του 2014 και του Κυπέλλου Συνομοσπονδιών FIFA του 2017. Το 2021 η IFFHS τον επέλεξε ως τον κορυφαίο άνδρα προπονητή της δεκαετίας 2011-2020.

Παραπομπές

Γερμανοί προπονητές ποδοσφαίρου
Προπονητές ποδοσφαίρου ΦφΜ Στουτγκάρδη
Ποδοσφαιριστές Άιντραχτ Φραγκφούρτης
Ποδοσφαιριστές Μπούντεσλιγκα
Μέσοι ποδοσφαιριστές
Γερμανοί ποδοσφαιριστές
Προπονητές ποδοσφαίρου Εθνικής Γερμανίας
Ποδοσφαιριστές Καρλσρούη ΣΚ
Προπονητές ποδοσφαίρου Αούστρια Βιέννης
Προπονητές ποδοσφαίρου ΦΚ Τιρόλ Ίνσμπρουκ
Προπονητές ποδοσφαίρου Φενερμπαχτσέ
Ποδοσφαιριστές ΣΚ Φράιμπουργκ
Ποδοσφαιριστές Εθνικής Γερμανίας Κ21
Προπονητές ποδοσφαίρου Καρλσρούη ΣΚ
Ποδοσφαιριστές 2. Μπουντεσλίγκα
Προπονητές Σούπερ Λιγκ Τουρκίας
Προπονητές ποδοσφαίρου Παγκοσμίου Κυπέλλου 2014
Προπονητές ποδοσφαίρου Παγκοσμίου Κυπέλλου 2018
Προπονητές ποδοσφαίρου Παγκοσμίου Κυπέλλου 2010
Προπονητές νικητές Κυπέλλου Συνομοσπονδιών FIFA
Προπονητές Ευρωπαϊκού Πρωταθλήματος Ποδοσφαίρου 2016
Προπονητές Ευρωπαϊκού Πρωταθλήματος Ποδοσφαίρου 2012
Προπονητές Ευρωπαϊκού Πρωταθλήματος Ποδοσφαίρου 2008
Προπονητές νικητές Παγκοσμίου Κυπέλλου FIFA
Προπονητές ποδοσφαίρου Μπούντεσλιγκα
Προπονητές ποδοσφαίρου Κυπέλλου Συνομοσπονδιών FIFA 2017
Νίκολα Μπέλιτς

Ο Νίκολα Μπέλιτς (γεννημένος στις 14 Μαΐου 1983) είναι επαγγελματίας Σέρβος ποδοσφαιριστής, ο οποίος αγωνίζεται ως μεσοεπιθετικός.

Καριέρα

Σερβία 
Ξεκίνησε την καριέρα του στην Σερβία, για τον Ερυθρό Αστέρα το 2001. Εκεί όμως δεν πήρε πολύ χρόνο συμμετοχής και δόθηκε δανεικός σε διάφορες ομάδες. Το 2007 έφυγε από τον Αστέρα για να συνεχίσει στην Μπέογκραντ, με την οποία αγωνίστηκε 77 φορές, σημειώνοντας 3 γκολ ως το 2010.

Ελλάδα 
Το 2010 ήρθε στην Ελλάδα για τον Πανσερραϊκό και άφησε πολύ καλές εντυπώσεις στην πρώτη του χρονιά. Το επόμενο καλοκαίρι, τον απέκτησε ο Ατρόμητος, στον οποίο όμως δεν κατάφερε να πάρει αρκετό χρόνο συμμετοχής και δόθηκε τον Ιανουάριο του 2012, δανεικός στον Πανθρακικό. Το καλοκαίρι του 2012 επέστρεψε στον Ατρόμητο. Τον Ιανουάριο του 2013 έμεινε ελεύθερος από τον Ατρόμητο και υπέγραψε συμβόλαιο συνεργασίας με τον Πλατανιά. Μετά από ένα σύντομο πέρασμα από την Βόζντοβατς, τον Ιανουάριο του 2015 επέστρεψε στην Ελλάδα για λογαριασμό της Ξάνθης.

Πηγές 

 http://www.srbijafudbal.net/ofkbgd/beljic.htm 
 Προφίλ στο Transfermarkt

Σέρβοι ποδοσφαιριστές
Ποδοσφαιριστές Ατρόμητου Αθηνών
Ποδοσφαιριστές Πανσερραϊκού
Ποδοσφαιριστές Πανθρακικού
Επιθετικοί ποδοσφαιριστές
Ποδοσφαιριστές Εθνικής Σερβίας
Ποδοσφαιριστές Σούπερ Λιγκ Ελλάδας
Ποδοσφαιριστές Ερυθρού Αστέρα
Ποδοσφαιριστές ΟΦΚ Βελιγραδίου
Ποδοσφαιριστές Εθνικής Σερβίας Κ21
Ποδοσφαιριστές Α.Ο. Πλατανιά
Ποδοσφαιριστές ΦΚ Μπανάτ Ζρένιανιν
Ποδοσφαιριστές ΦΚ Σμεντέρεβο
Ποδοσφαιριστές ΦΚ Γιέντινστβο
Ποδοσφαιριστές Α.Ο. Ξάνθη
Ποδοσφαιριστές Σουπερλίγκα Σερβίας
Ποδοσφαιριστές Φούτμπολ Λιγκ (Ελλάδα)
Ξένοι ποδοσφαιριστές στην Ελλάδα
Νίκος Γλέζος

Ο Νίκος Γλέζος (Παροικιά, 1925 - Καισαριανή Αττικής, 10 Μαΐου 1944) ήταν Έλληνας αντιστασιακός, μέλος του ΕΑΜ και του ΚΚΕ. Εκτελέστηκε στην Κατοχή από τους Γερμανούς για την αντιστασιακή δράση του. Ήταν αδερφός του Μανώλη Γλέζου.

Νεανικά Χρόνια 
Ο Νίκος Γλέζος γεννήθηκε το 1925 στην Παροικιά της Πάρου. Ήταν γιος της Παριανής δασκάλας Ανδρομάχης Γ. Ναυπλιώτη από τις Λεύκες και του Ναξιώτη δημοσιογράφου Νίκου Εμμ. Γλέζου από την Απείρανθο. Επειδή ο πατέρας του είχε πεθάνει πριν ο Νίκος βαφτιστεί, πήρε το όνομα του. Ως τα δέκα του χρόνια έζησε στην Απείρανθο και από το 1935 στην Αθήνα, όπου μετακόμισε η οικογένειά του για εύρεση εργασίας. Εγκαταστάθηκε στο Μεταξουργείο (Παραμυθίας 40) και δούλεψε ως υπάλληλος σε φαρμακείο και στον Ελληνικό Ερυθρό Σταυρό. Τελείωσε το Γυμνάσιο και το 1943 εισήχθη στην Μαράσλειο Παιδαγωγική Ακαδημία.

Αντίσταση 
Το 1942 έγινε μέλος της ΟΚΝΕ, του ΕΑΜ Νέων και αργότερα της ΕΠΟΝ. Κατά τη διάρκεια της Κατοχής συμμετείχε σε ένοπλες πράξεις αντίστασης με ειδικές ομάδες του ΚΚΕ που συνεργαζόταν με μέλη του ΕΑΜ της Αστυνομίας Πόλεων. Είχε το ψευδώνυμο «Φωκάς», που το είχε εμπνευστεί από μια περιοχή του νησιού στο οποίο γεννήθηκε και μεγάλωσε.  Συνελήφθη στις 13 Απριλίου 1944 ύστερα από προδοσία και φυλακίστηκε.  Στο τμήμα της Κομαντατούρ στην οδό Μέρλιν υπέστη πολλά βασανιστήρια και στη συνέχεια φυλακίστηκε στο Στρατόπεδο Συγκέντρωσης Χαϊδαρίου.

Εκτέλεση 
Στις 10 Μαΐου 1944 εκτελέστηκε στο Σκοπευτήριο της Καισαριανής μαζί με άλλους 91 αγωνιστές, ανάμεσα στους οποίους 10 γυναίκες.

Τα τελευταία λόγια του θυμίζουν σε όλους μας την οφειλή προς την πατρίδα, που ο ίδιος ξεπλήρωσε με τη θυσία της ίδιας της ζωής του. Τα έγραψε στην άσπρη φόδρα του σκούφου του και τον πέταξε από το καμιόνι που τον μετέφερε από το Χαϊδάρι προς την Καισαριανή, στη συμβολή των οδών Ιεράς Οδού, Κωνσταντινουπόλεως και Μεγάλου Αλεξάνδρου. Περίοικοι που βρέθηκαν εκεί, όταν προσπέρασε η φάλαγγα των αυτοκινήτων μάζεψαν τον σκούφο του και τον μετέφεραν στην οικογένειά του.

«10 - 5 - 44

Αγαπητή μητέρα

σας φιλώ, χαιρε(τι)σμούς

σήμερα πάω για εκτέλεση

πέφτοντας για τον Ελ. ΛΑΟ 

Γλέζος Νίκος

Παραμυθίας 40»

Υστεροφημία 
Η ΒΙΒΛΙΟΘΗΚΗ "ΝΙΚΟΥ ΝΙΚΟΛΑΟΥ ΓΛΕΖΟΥ"

Στη μνήμη του Νίκου Γλέζου, η οικογένειά του ίδρυσε δανειστική βιβλιοθήκη, στον τόπο καταγωγής του. Στις 20 Ιανουαρίου 1965, που έγιναν τα εγκαίνια της βιβλιοθήκης στ' Απεράθου της Νάξου, η συλλογή της απαριθμούσε 575 τόμους βιβλίων, ενώ τον Δεκέμβριο του 2014 είχε στην ιδιοκτησία της 26.000 τόμους.

Παραπομπές

Βιβλιογραφία 
Συλλογικό Έργο, "ΝΙΚΟΣ ΝΙΚ. ΓΛΕΖΟΣ 1925-1944", (Αθήνα, Εκδόσεις Καλειδοσκόπιο, ISBN: 978-960-471-007-2)

Έλληνες Αντιστασιακοί
Έλληνες κομμουνιστές
Μέλη του ΕΑΜ
Μέλη της ΕΠΟΝ
Εκτελεσθέντες αντιστασιακοί
Αντόνιο Ινόκι

Ο Αντόνιο Ινόκι (γεννημένος ως Κάνζι Ινόκι στις 20 Φεβρουαρίου 1943-1 Οκτωβρίου 2022) ήταν Ιάπωνας επαγγελματίας παλαιστής και υπεύθυνος αγώνων πάλης, ενώ επίσης είχε ασχοληθεί με τις μεικτές πολεμικές τέχνες.

Καριέρα στην πάλη
Αγωνίστηκε κυρίως σε δύο εταιρείες. Την "Japan Wrestling Association" από το 1960 έως το 1971, με μια μικρή διακοπή το 1966-67 που πήγε στο "Tokyo Pro Wrestling". Από το 1972 και έπειτα αγωνίστηκε στην δική του εταιρεία, την New Japan Pro Wrestling (δείτε παρακάτω). Το 1994 σταμάτησε να παλεύει σε υψηλό επίπεδο. Το 2010 εισήχθη στην τιμητική διάκριση του Hall of Fame (WWE).

New Japan Pro Wrestling
Ο Ινόκι το 1972 ίδρυσε την εταιρεία "New Japan Pro Wrestling", την οποία είχε στην κατοχή του ως το 2005 που την πούλησε στον οργανισμό Γιούκς και αργότερα πουλήθηκε (το 2012) στην Μπούσιροουντ. Αποτελεί την μεγαλύτερη εταιρεία επαγγελματικής πάλης στην Ιαπωνία. Η εταιρεία αυτή έχει συνεργαστεί με τις κορυφαίες Παγκόσμιες εταιρείες πάλης, όπως το WWE, το WCW, το TNA και το ROH. Την εποχή της συνεργασίας με το WWF τότε, κατέκτησε και μια φορά το Πρωτάθλημα WWE για λίγες μόνο μέρες, ενώ μερικοί οργανισμοί δεν μετρούν την θητεία του.

Μεικτές πολεμικές τέχνες
Εκτός από την επαγγελματική πάλη, ο Ινόκι ασχολήθηκε και με τις μεικτές πολεμικές τέχνες, τις οποίες συνδύαζε με κανόνες επαγγελματικής πάλης, πολλές φορές. Έχει αγωνιστεί εναντίον των σπουδαιότερων του είδους, ενώ έχει αντιμετωπίσει και μποξέρς, τζουντόκα, σούμο, καρατέκα και άλλους αθλητές πολεμικών τεχνών.

Πηγές
 Puroresu.com: Antonio Inoki
 Professional Wrestling Hall of Fame Προφίλ
 TWC: Σελίδα Antonio Inoki
 WWE Hall of Fame Προφίλ
 Antonio Inoki και Mizutani-sensei φτιάχνουν το Kansuiryu Karate το 1979

Επαγγελματίες Παλαιστές
Κατάλογος ποδοσφαιρικών ομάδων Ελλάδας

Αυτός είναι ένας κατάλογος ο οποίος εμπεριέχει τις ποδοσφαιρικές ομάδες που εδρεύουν στην Ελλάδα. Στα επαγγελματικά πρωταθλήματα μετέχουν μόνο επαγγελματικές ποδοσφαιρικές ομάδες υπό τη μορφή Ποδοσφαιρικής Ανώνυμης Εταιρείας (Π.Α.Ε), σε αντίθεση με το παρελθόν όπου είχαν το δικαίωμα της σύστασης της εναλλακτικής ημιεπαγγελματικής μορφής του Τμήματος Αμοιβομένων Ποδοσφαιριστών (ΤΑΠ). Στα ερασιτεχνικά πρωταθλήματα, είτε στα εθνικά είτε στα τοπικά πρωταθλήματα Ε.Π.Σ, οι ομάδες αγωνίζονται υπό την ερασιτεχνική τους μορφή.

Εθνικά πρωταθλήματα
Αναλυτικός πίνακας με τις 40 συνολικά ομάδες που συμμετέχουν στα επαγγελματικά πρωταθλήματα της Super League 1, Super League 2 και με τις 106 ερασιτεχνικές ομάδες συνολικά που συμμετέχουν στο πρωτάθλημα της Γ΄ Εθνικής ερασιτεχνικής κατηγορίας την αγωνιστική περίοδο 2021-22.

Ενώσεις Ποδοσφαιρικών Σωματείων

Αθηνών

Αιτωλοακαρνανίας

Ανατολικής Αττικής

Αργολίδας

Αρκαδίας

Άρτας

Αχαΐας

Βοιωτίας

Γρεβενών

Δράμας

Δυτικής Αττικής

Δωδεκανήσου

Έβρου

Ευβοίας

Ευρυτανίας

Ζακύνθου

Ηλείας

Ημαθίας

Ηπείρου 

Π.Α.Σ. Γιάννινα

Ηρακλείου

Θεσπρωτίας

Θεσσαλίας

Θράκης

Καβάλας

Καρδίτσας

Καστοριάς

Κέρκυρας

Κεφαλληνίας-Ιθάκης

Κιλκίς

Κοζάνης

Κορινθίας

Κυκλάδων

Λακωνίας

Λάρισας

Λασιθίου

Λέσβου

Μακεδονίας

Μεσσηνίας

Ξάνθης

Πειραιά

Πέλλας

Πιερίας

Πρέβεζας-Λευκάδας

Ρεθύμνου

Σάμου

Σερρών

Τρικάλων

Φθιώτιδας

Φλώρινας

Φωκίδας

Χαλκιδικής

Χανίων

Χίου

Παραπομπές

Περαιτέρω μελέτη 

 Η ΠΕΡΙΠΤΩΣΗ ΤΩΝ ΠΟΔΟΣΦΑΙΡΙΚΩΝ ΣΩΜΑΤΕΙΩΝ ΣΤΗΝ ΕΛΛΗΝΙΚΗ ΚΟΙΝΩΝΙΑ ΤΟΥ ΜΕΣΟΠΟΛΕΜΟΥ 1922-1936. 

Κατάλογοι που αφορούν την Ελλάδα
Μπάντι Ρότζερς

Ο Μπάντι Ρότζερς (Buddy Rogers, 20 Φεβρουαρίου 1921 – 26 Ιουνίου 1992), γεννημένος ως Χέρμαν Ροχντέ, ήταν Αμερικανός παλαιστής.

Καριέρα
Ο Ρότζερς ήταν ένας από τους μεγαλύτερους αστέρες της αρχικής εποχής της επαγγελματικής πάλης. Οι εμφανίσεις του ενέπνευσαν πολλές επόμενες γενιές επαγγελματιών παλαιστών όπως ο Ρικ Φλερ, ο οποίος χρησιμοποιούσε τον χαρακτηρισμό "Nature Boy", τον οποίο είχε ο Ρότζερς στην καριέρα του. Η εμφάνισή του, η συμπεριφορά του και οι κινήσεις του στο ρινγκ, όπως η τελική του, πάρθηκαν από τον Φλερ.

Επιτεύγματα
Ο Ρότζερς ήταν δύο φορές Παγκόσμιος Πρωταθλητής. Έγινε ο πρώτος παλαιστής που κατέκτησε τον τίτλο Πρωτάθλημα WWE, τότε γνωστό ως Πρωτάθλημα WWWF. Έχει κατακτήσει επίσης, τον Παγκόσμιο τίτλο Βαρέων Βαρών του National Wrestling Alliance. Το 1994 εισήχθη στο τιμητικό για τους παλαιστές Hall of Fame (WWE).

Στην πάλη
Τελικές κινήσεις: Figure-Four Grapevine (Figure-four leglock) – καινοτόμος κίνηση
Μάνατζέρ του ήταν οι: Slave Girl Moolah, Bobby Davis, Diamond Jack

Πηγές
WWE Hall of Προφίλ
Buddy Rogers στο FindAGrave.com

Επαγγελματίες Παλαιστές
Πάτρικ Σουέιζι

Ο Πάτρικ Σουέιζι (Patrick Wayne Swayze, 18 Αυγούστου 1952 - 14 Σεπτεμβρίου 2009) ήταν Αμερικανός ηθοποιός, χορευτής, τραγουδιστής και στιχουργός. Ήταν περισσότερο γνωστός για τους ρόλους του ως σκληρός τύπος, για τους πρωταγωνιστικούς του ρόλους στις ρομαντικές επιτυχίες Ντέρτι Ντάνσινγκ (Dirty Dancing, 1987) και Αόρατος Εραστής (Ghost, 1990) και ως Όρι Μέιν στην τηλεοπτική μίνι σειρά North and South. Το περιοδικό People τον ονόμασε ως "Τον Πιο Σέξι Άνδρα" το 1991. Η καριέρα του στην τηλεόραση και τον κινηματογράφο μετρά 30 χρόνια.

Διαγνώστηκε με πανκρεατικό καρκίνο τον Ιανουάριο 2008 και ο Σουέιζι είπε στη Μπάρμπρα Γουόλτερς ένα χρόνο μετά ότι "του έδινε να καταλάβει". Ωστόσο, απεβίωσε από την ασθένεια στις 14 Σεπτεμβρίου 2009. Ο τελευταίος του ρόλος ήταν στην τηλεοπτική σειρά The Beast, που έκανε πρεμιέρα στις 15 Ιανουαρίου 2009. Λόγω της κακής κατάστασης της υγείας του δεν μπορούσε να προμοτάρει τη σειρά. Στις 15 Ιουνίου 2009, το Entertainment Tonight ανακοίνωσε την ακύρωση της σειράς.

Παραπομπές

Εξωτερικοί σύνδεσμοι 

 

Αμερικανοί χορευτές
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Μοντέλ Βοντέιβιους Πόρτερ

Ο Χασάν Χαμίν Ασάντ (Hassan Hamin Assad, γεννημένος ως Άλβιν Μπουρκ Τζούνιορ, Alvin Burke Jr, 28 Οκτωβρίου 1973) είναι Αμερικανός παλαιστής. Είναι γνωστός με το όνομα που χρησιμοποιεί στα ρινγκ Μοντέλ Βοντέιβιους Πόρτερ (Montel Vontavious Porter ή MVP).

Καριέρα

Ανεξάρτητες εταιρείες
Προπονήθηκε για να γίνει επαγγελματίας παλαιστής από τους Σόουλμαν Άλεξ Τζι και Νόρμαν Σμάιλι. Ο Εμ Βι Πι αγωνίστηκε σε πολλές διαφορετικές εταιρείες στην αρχή της καριέρας του, μαζί με μια ένα πέρασμα από το Total Nonstop Action Wrestling. Στον χρόνο του σε αυτές τις εταιρείες, κατέκτησε αρκετούς τίτλους.

WWE
Ο Εμ Βι Πι είναι γνωστός, περισσότερο, για την καριέρα του στο WWE. Το 2005 υπέγραψε με την συγκεκριμένη εταιρεία, συμβόλαιο για να εκπαιδευτεί στις θυγατρικές της εταιρείες. Τον Οκτώβριο του 2006 έκανε το ντεμπούτο του στο WWE SmackDown. Το 2007 κατέκτησε τον τίτλο Ηνωμένων Πολιτειών WWE, τον οποίο κράτησε περισσότερο από οποιονδήποτε παλαιστή, από το 2001, που απέκτησε τα δικαιώματα του τίτλου το WWE. Τον τίτλο κατέκτησε άλλη μια φορά τον Μάρτιο του 2009. Επίσης, κατέκτησε το 2007 το Ομαδικό Πρωτάθλημα WWE μαζί με τον Ματ Χάρντι, με τον οποίο αργότερα είχε πολύμηνη αντιπαλότητα. Τα επόμενα χρόνια παρέμεινε σε αγώνες για δευτερεύοντες τίτλους και ποτέ δε γνώρισε τη μεγάλη επιτυχία. Τον Δεκέμβριο του 2010 απολύθηκε από την εταιρεία.

Επιστροφή σε ανεξάρτητες εταιρείες
Το 2011 επέστρεψε στις ανεξάρτητες εταιρείες πάλης, υπογράφοντας συμβόλαιο με το ιαπωνικό New Japan Pro Wrestling. Εκεί στην πρώτη του χρονιά, ο Εμ Βι Πι κατέκτησε τον Διηπειρωτικό τίτλο IWGP. Το 2013 η συνεργασία του με την εταιρεία λύθηκε.

TNA Wrestling
Τον Ιανουάριο του 2014, ο Εμ Βι Πι έκανε το ντεμπούτο του στο TNA Wrestling έχοντας τον ρόλο του επενδυτή. Έπειτα, αφού άρχισε μια αντιπαλότητα με την ιδιοκτήτρια Ντίξι Κάρτερ, το σενάριο εξελίχθηκε με τον Εμ Βι Πι να γίνεται ο διαχειριστής των παλαιστικών δραστηριοτήτων του TNA.

Προσωπική ζωή
Ο Ασάντ μόλις στα 12 του εισήχθη σε μια συμμορία, ενώ ο πατέρας του ήταν αστυνομικός. Επειδή στα 16 του διέπραξε μια ληστεία και κράτησε όμηρο ένα παιδί, μπήκε σε αναμορφωτήριο και στην συνέχεια εξέτισε ποινή φυλάκισης εννιάμισι ετών. Το 2007 από το WWE διαπιστώθηκε πως πάσχει από μια ασθένεια που κάνει την καρδιά του ανθρώπου να χτυπάει γρηγορότερα από το κανονικό. Ο Εμ Βι Πι έχει συμμετάσχει σε μια ταινία, μαζί με άλλους παλαιστές.

Πηγές

Προσωπική ιστοσελίδα
Προφίλ Online World of Wrestling

Επαγγελματίες Παλαιστές
Τζέιμι Λι Κέρτις

Η βαρώνη Τζέιμι Λι Κέρτις (Jamie Lee Curtis,Baroness Haden-Guest 22 Νοεμβρίου 1958) είναι Αμερικανίδα ηθοποιός και συγγραφέας. Αν και ήταν αρχικά γνωστή ως «scream queen» εξαιτίας των πρωταγωνιστικών της ρόλων σε αρκετές ταινίες τρόμου νωρίς στην καριέρα της όπως Η Νύχτα με τις Μάσκες (Halloween, 1978), Η Ομίχλη (The Fog, 1980), Σφαγή στο Κολέγιο (Prom Night, 1980) και Σφαγή στο Τρένο του Θανάτου (Terror Train, 1980), η Κέρτις έχει από τότε ένα σύνολο δουλειάς που περιλαμβάνει αρκετά κινηματογραφικά είδη. Έχει πρωταγωνιστήσει στις ταινίες Ένα Ψάρι που το Ελεγαν Γουάντα (A Fish Called Wanda, 1988), Το Κορίτσι Μου (My Girl, 1991), Νέος Για Πάντα (Forever Young, 1992), Ποιος Έπνιξε τη Μόνα; (Drowning Mona, 2000), Απίστευτη Παρασκευή (Freaky Friday, 2003) και Πάλι Εσύ (You Again, 2010).

Η Κέρτις έχει βραβευτεί με BAFTA για την ερμηνεία της στην ταινία Πολυθρόνα για Δύο (Trading Places, 1983) και με δύο Χρυσές Σφαίρες για την ταινία Αληθινά Ψέματα (True Lies, 1994) και τη τηλεοπτική σειρά Anything But Love που προβλήθηκε στο κανάλι ABC από το 1989 μέχρι το 1992.

Το βιβλίο της Today I Feel Silly, and Other Moods That Make My Day εμφανίστηκε στη μπεστ-σέλερ λίστα των The New York Times. Η Κέρτις έχει εμφανιστεί σε διαφημίσεις και είναι blogger για την εφημερίδα The Huffington Post. Είναι παντρεμένη με τον ηθοποιό, σεναριογράφο και σκηνοθέτη Βαρόνο Κρίστοφερ Γκεστ. Πατέρας της ήταν ο, επίσης ηθοποιός, Τόνι Κέρτις.

Παραπομπές

Εξωτερικοί σύνδεσμοι

  

Βραβευμένες με Χρυσή Σφαίρα Καλύτερης Ηθοποιού (Κωμωδίες ή Μιούζικαλ)
Βραβευμένοι με BAFTA
Αμερικανοί ακτιβιστές
Αμερικανοί ακτιβιστές δικαιωμάτων ΛΟΑΤ
Συγγραφείς παιδικής και νεανικής λογοτεχνίας
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Αμερικανίδες ηθοποιοί φωνής
Βρετανίδες βαρώνισσες
Γιώτα Γιάννα

Η Παναγιώτα Γιαννέλου, (1928)γνωστή με το καλλιτεχνικό ψευδώνυμο Γιώτα Γιάννα, είναι Ελληνίδα τραγουδίστρια και δεξιοτέχνης της φυσαρμόνικας.

Βιογραφία 
Γεννήθηκε το 1928 στην Αθήνα, στους Αμπελόκηπους, όπου και κατοικεί μέχρι σήμερα. Ο πατέρας της είχε καταγωγή από τα Τρίκαλα Θεσσαλίας. Η μάνα της ήταν Μικρασιάτισσα και πέθανε σε νεαρή ηλικία και η Γιάννα μεγάλωσε με τον πατέρα της, ο οποίος ήταν αυτοκινητιστής. Ο ένας από τους δύο αδελφούς της, ο Δημήτρης, σκοτώθηκε το 1974 κατά τη διάρκεια της εισβολής των Τούρκων στην Κύπρο. Χρησιμοποιεί για τις μετακινήσεις της, κυρίως το ποδήλατο, αλλά και τα μέσα μαζικής μεταφοράς, ενώ δεν τρώει κρέας παρά μόνο σαλάτες, λαδερά και τυρί.

Σταδιοδρομία 
Έχει παρουσία στα ελληνικά μουσικά δρώμενα περισσότερο από εξήντα χρόνια.

Έχει τραγουδήσει σε κέντρα της Αθήνας ερμηνεύοντας κομμάτια που έγιναν γνωστά από άλλους μεγάλους Έλληνες τραγουδιστές, όπως η Μαρινέλλα, ο Πουλόπουλος, ο Νταλάρας, η Δούκισσα, ο Βοσκόπουλος. Έχει συνεργαστεί με μεγάλους καλλιτέχνες όπως με τους Σοφία Βέμπο,  Βασίλη Τσιτσάνη, Απόστολο Καλδάρα, Ρίτα Σακελλαρίου, Άννα Βίσση, Καίτη Γκρέϋ, Γιώτα Λύδια, Μπέμπα Μπλανς και πολλούς άλλους.

Την έχουν χαρακτηρίσει «η Ελληνίδα Τζάνις Τζόπλιν», «η Πασιονάρια της Λαϊκής Πίστας» (κατά τον Μάνο Χατζιδάκι και όχι της «Εθνικής Οδού» όπως λανθασμένα έχει γραφτεί), ερμηνεύτρια που «αρπάζει το τραγούδι απʼ τα μαλλιά και το κάνει ολοδικό της» (σύμφωνα με τη Λένα Πλάτωνος).

Ξεκίνησε παίζοντας φυσαρμόνικα δίπλα στη Σοφία Βέμπο, συνοδεύοντάς την στο περίφημο τραγούδι "Ο άνθρωπός μου" στο θέατρο Κυβέλης. 

Έχει πλούσια δισκογραφία, καθώς ηχογράφησε πολλούς δίσκους 45 στροφών στα χρόνια του '60, αλλά έγινε πολύ γνωστή, κυρίως στο Αθηναϊκό κοινό, και από τις εμφανίσεις της σε νυχτερινά κέντρα της Πλάκας και της Εθνικής οδού.

Ο ποιητής Γιώργος Χρονάς την αναφέρει ως μία από τις σημαντικότερες προσωπικότητες του καλλιτεχνικού χώρου. Μάλιστα την έκανε μία από τις εφτά ηρωίδες του στο βιβλίο «Το μονόπρακτο της Σεβάς Χανούμ», δίνοντας στο δικό της κεφάλαιο τον τίτλο «Το βελούδινο υπόγειο της Γιώτας Γιάννα». 

Ο δίσκος της «Τα μάτια της Γιώτας Γιάννα» κυκλοφόρησε το 2013.

Από το 2017, ξεκίνησε τις εμφανίσεις στην μπουάτ Απανεμιά, σε εβδομαδιαία βάση.  Το 2019 συνεργάστηκε με την Άννα Βίσση σε ένα τραγούδι καθώς και στην καλοκαιρινή περιοδεία της τραγουδίστριας. Το 2020, συνέχισε τις εμφανίσεις της στην Απανεμιά.

Παραπομπές 

Ελληνίδες τραγουδίστριες
Μπίλι Γκράχαμ

Αμερικανός πρώην επαγγελματίας παλαιστής. Είναι περισσότερο γνωστός με το ψευδώνυμο που χρησιμοποιούσε στα ρινγκ "Μπίλι Γκράχαμ" με τον χαρακτηρισμό που το συνόδευε, "Σούπερσταρ".

Καριέρα
Στην καριέρα του ο Γκράχαμ έγινε μια φορά πρωταθλητής του τίτλου WWWF. Μάλιστα για να την κατακτήσει, νίκησε τον Μπρούνο Σαμαρτίνο, που τότε στην δεύτερη θητεία του ως πρωταθλητής, την κρατούσε για 1237 μέρες (περίπου τριάμισι χρόνια). Επίσης, ήταν πρωτοπόρος, καθώς σχεδίασε την ζώνη του τίτλου, όπως εκείνος ήθελε. Κάτι που κάνουν συχνά - πυκνά οι σύγχρονοι παλαιστές. Εκτός από το WWE, τότε WWWF, πέρασε και από άλλες εταιρείες πάλης, όπως η NWA. Πάλεψε από το 1969 και σταμάτησε το 1987, λόγω και τραυματισμών.

Καταξίωση
Ο Μπίλι Γκράχαμ ενέπνευσε πολλούς νεότερους από εκείνον παλαιστές, για το στυλ, τις κινήσεις τους και την ενασχόλησή τους γενικά με τον χώρο της επαγγελματικής πάλης. Το 2004, εισήχθη στο τιμητικό για τους παλαιστές, Hall of Fame (WWE).

Προσωπική ζωή
Όπως έχει αναφέρει στην αυτοβιογραφία του, ο Γκράχαμ και η γυναίκα του Βάλερι, δεν μπόρεσαν ποτέ να κάνουν παιδιά, λόγω των στεροειδών που χρησιμοποιούσε στην καριέρα του και τον έκαναν στείρο. Ο ίδιος έχει αποκτήσει δύο παιδιά, με την πρώτη του γυναίκα. Τον γιο του, γεννηθέντα το 1975, τον λένε Τζόι και την κόρη του γεννηθείσα το 1972 την λένε Καπέλα. Στις 12 Μαρτίου του 2004, μια μέρα πριν εισαχθεί στο Hall of Fame (WWE), μπήκε στο νοσοκομείο λόγω μιας εντερικής πάθησης, ενώ πρόβλημα με το έντερό του, είχε και τον Μάιο του 2006 και τον Δεκέμβριο του 2010.

Πηγές
SuperstarBillyGraham.net
Professional Wrestling Hall of Fame Προφίλ
WWE Hall of Fame Προφίλ
Προφίλ Internet Movie Database
Προφίλ SLAM! Wrestling
Ιστορίες τίτλων
"Superstar" Προφίλ Bodyslamming.com
Προφίλ onlineworldofwrestling.com

Επαγγελματίες Παλαιστές
Ρήγας Ευσταθιάδης

Ο Ρήγας Ευσταθιάδης (29 Νοεμβρίου 1930, Αθήνα - 18 Σεπτεμβρίου 2017, Αθήνα) υπήρξε αθλητής του άλματος επί κοντώ με μεταλλικό κοντάρι. Γεννήθηκε το 1930, στην Αθήνα και ξεκίνησε την αθλητική του σταδιοδρομία το 1947, όταν γράφτηκε στον Παναθηναϊκό Αθλητικό Όμιλο με προπονητή τον Μιχάλη Μητροφάνη.
Ήταν παντρεμένος με την Ντόρα Μωυσίδου με την οποία απέκτησε δύο κόρες την Ελένη και την Βάσω.

Επιδόσεις
Το 1948 στο Πανελλήνιο Πρωτάθλημα Εφήβων κατετάγη δεύτερος.
Το 1949 στο Πανελλήνιο Πρωτάθλημα Εφήβων κατετάγη πρώτος.
Το 1950 κατέρριψε το Εφηβικό ρεκόρ με επίδοση 3.85 μέτρα και το ανδρικό ρεκόρ με επίδοση 4.03 μέτρα.
Το 1952 κατέρριψε το δικό του ανδρικό ρεκόρ με επιδόσεις 4.05, 4.17  καί 4.21 μέτρα.

Πανελλήνιοι αγώνες ανδρών
Το 1951 πρώτη νίκη.
Το 1952 πρώτη νίκη.
Το 1953 πρώτη νίκη με επίδοση 4 μέτρα.
Το 1956 πρώτη νίκη.
Το 1957 πρώτη νίκη με επίδοση 4.10 μέτρα.
Το 1959 πρώτη νίκη με επίδοση 4.20 μέτρα.
Το 1960 πρώτη νίκη με επίδοση 4.20 μέτρα.

Βαλκανικοί αγώνες
Το 1953 πρώτη νίκη με επίδοση 4.10 μέτρα.
Το 1955 πρώτη νίκη με επίδοση 4.10 μέτρα.
Το 1957 τρίτη νίκη με επίδοση 4.20 μέτρα.

Παγκόσμιο πρωτάθλημα CISM
To 1952 κατέρριψε το Παγκόσμιο ρεκόρ CISM με
επίδοση 4.27 μέτρα.
Το 1954 τρίτη νίκη.
Το 1955 δεύτερη νίκη.

Μεσογειακοί αγώνες
Το 1951 δεύτερη νίκη.
Το 1952 πρώτη νίκη.
Το 1959 πρώτη νίκη.

Πανελλήνιο Πρωτάθλημα Δεκάθλου
Το 1951 πρώτη νίκη.

Πανελλήνιο Πρωτάθλημα Λιθοβολίας Ανδρών
Το 1950 πρώτη νίκη.

Ολυμπιακοί Αγώνες και άλλες συμμετοχές
Συμμετείχε 2 φορές σε Πανευρωπαικούς Αγώνες το 1950 
στις Βρυξέλλες καί στην Στοκχόλμη.
Τέλος συμμετείχε στους Ολυμπιακούς Αγώνες του Ελσίνκι το 1952, όπου έφτασε στα τελικά της διοργάνωσης. Το ατομικό του ρεκόρ ήταν 4.30 μέτρα με μεταλλικό κοντάρι.

Βραβεία
Έχει τιμηθεί με πλακέτα ΗΘΟΥΣ, με ΧΡΥΣΟ ΣΤΑΥΡΟ ΗΘΟΥΣ και με το 
ΧΡΥΣΟ ΣΤΑΥΡΟ της ΤΑΞΙΑΡΧΙΑΣ του ΦΟΙΝΙΚΑ, από τον Αρχηγό του κράτους για την προσφορά του στον Ελληνικό Αθλητισμό.

Το 1999 ιδρύθηκε προς τιμήν του ο Αθλητικός Σύλλογος Ρήγας Θεσσαλονίκης Α.Σ. Ρήγας Θεσσαλονίκης, του οποίου ήταν επίτιμος Πρόεδρος.

Το 2015 τιμήθηκε με το μετάλλιο του ταξιάρχη του τάγματος της τιμής από τον Πρόεδρο της Δημοκρατίας, Κάρολο Παπούλια.

Παραπομπές

Αναφορές
 Η ονομασία του ΑΣ ΡΗΓΑΣ

Πηγές
Βετεράνοι Αθλητές, τεύχος 1 Νοέμβριος 1993, τεύχος 3, 1994, τεύχος 6, Νοέμβριος 1995, τεύχος 9, Νοέμβριος 1996, τεύχος 10, Απρίλιος 1996, τεύχος 11, Αύγουστος 1977, τεύχος 13, Ιανουάριος-Απρίλιος 1998, τεύχος 16, Σεπτέμβριος 1999.

Διαδίκτυο
Ν. Μουρατίδης, "Ρήγας Ευσταθιάδης" στο Μεταρρύθμισις. 
Α.Σ. Ρήγας Θεσσαλονίκης

Έλληνες αθλητές του άλματος επί κοντώ
Αθλητές στίβου ΠΑΟ
Έλληνες Μεσογειονίκες
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 1952
Αθλητές του στίβου στους Μεσογειακούς Αγώνες 1951
Αθλητές του στίβου στους Μεσογειακούς Αγώνες 1955
Αθλητές του στίβου στους Μεσογειακούς Αγώνες 1959
Χρυσός Σταυρός του Τάγματος του Φοίνικα
Ταξιάρχης του Τάγματος της Τιμής
Κάτοχοι μεταλλίων του Πανελλήνιου Πρωταθλήματος Στίβου
Ευσταθιάδης Ρήγας
Κάτοχοι μεταλλίων του Παγκοσμίου Πρωταθλήματος Στίβου Ενόπλων
Μπεν Τζόνσον (δραματικός ποιητής)

Ο Μπεν Τζόνσον (Benjamin Jonson, 11 Ιουνίου 1572 - 6 Αυγούστου 1637) ήταν Άγγλος δραματικός και λυρικός ποιητής, θεωρούμενος ο σημαντικότερος δραματουργός της Ελισαβετιανής και της Ιακώβειας περιόδου, ύστερα από τον Σαίξπηρ. Υπήρξε ο εισηγητής και ο διαμορφωτής της καθαρόαιμης αγγλικής κωμωδίας της ελισαβετιανής εποχής (city comedy και comedy of humours) 

Αν και καταγόταν από φτωχή οικογένεια σπούδασε για ένα διάστημα στο Σχολείο του Γουέστμινστερ, πολέμησε μετά ως εθελοντής στις Κάτω Χώρες και επέστρεψε στην Αγγλία για ν’ ασχοληθεί με το θέατρο ως ηθοποιός και συγγραφέας.

Η πρώτη του επιτυχία ήταν το έργο Ο καθένας με τον χαρακτήρα του, μια προσπάθεια προσαρμογής του πνεύματος της ρωμαϊκής κωμωδίας στην αγγλική σκηνή. Ακολούθησε το Ο καθένας έξω από τον χαρακτήρα του, που ήταν παταγώδης αποτυχία. Έγραψε άλλα δύο έργα αμέσως μετά και ασχολήθηκε επί πολύ με τις «μάσκες», αυλικές παραστάσεις με χορούς, μουσική και φανταχτερά κοστούμια, όπου ο ρόλος του ποιητή αν και μικρός, ήταν σημαντικός.

Φυλακίστηκε αρκετές φορές, για φόνο σε μονομαχία, προσβολή των Σκωτσέζων ευγενών και για χρέη, προσηλυτίστηκε στον Καθολικισμό, υπήρξε πότης, γλεντζές ακατάβλητος και πρωταγωνιστής στις θυελλώδεις «ποιητομαχίες» που διεξήγοντο στις «φιλολογικές» ταβέρνες της εποχής, αλλά παρ’ όλα αυτά δεν έχασε την εύνοια της Αυλής. Τα έργα του Βολπόνε και Αλχημιστής κέρδισαν την γενική εκτίμηση και επιζούν μέχρι τις μέρες μας.
  
Ο Τζόνσον σατιρίζει ανελέητα τα πάθη και ιδίως την απληστία των συγχρόνων του, μαστιγώνει την κοινωνία της εποχής του με όλη την δύναμη του παράφορου χαρακτήρα του. Η πλοκή και οι χαρακτήρες που δημιούργησε αποτέλεσαν πρότυπο για την μετέπειτα αγγλική κωμωδία.

Ο τάφος του βρίσκεται στο αβαείο του Γουέστμινστερ και έχει την επιγραφή «Ο Rare Ben Johnson» (Ω, σπάνιε Μπεν Τζόνσον).

Επιλογή θεατρικών έργων
(κωμωδίες εκτός από τις τραγωδίες Σηιανός και Κατιλίνας. Η πρώτη χρονολογία είναι της πρώτης παράστασης, η δεύτερη της έκδοσης)
Every Man in His Humour (Ο καθένας με τον χαρακτήρα του, 1598/1601) 
Every Man out of His Humour (Ο καθένας έξω από τον χαρακτήρα του, 1599/1600) 
Cynthia's Revels (Οι διασκεδάσεις της Κύνθιας, 1600/1601) 
The Poetaster (Ο ποετάστρος, 1601/1602) 
Sejanus (Σηιανός-η πτώση του, 1603/1605) 
Eastward Ho (Ε, Ανατολικά, 1605), με τους  John Marston και  George Chapman 
Volpone or The Fox (Βολπόνε ή Η αλεπού, c. 1605–06/1607) 
Epicoene, or the Silent Woman (Επικοίνη ή Η σιωπηλή γυναίκα,  1609/1616) 
The Alchemist (Ο Αλχημιστής, 1610/1612)
Catiline His Conspiracy (Κατιλίνας-η συνωμοσία του, 1611) 
Bartholomew Fair (Η γιορτή του Αγίου Βαρθολομαίου, 1614/1631) 
The Devil is an Ass (Ο διάβολος είναι ένας γάιδαρος, 1616/1631) 
The New Inn (Το νέο πανδοχείο, 1629/1631) 
The Magnetic Lady, or Humors Reconciled (Η μαγνητική κυρία, 1632/1641)

Τον Βολπόνε μετέφρασε έμμετρα ο Άγγελος Τερζάκης («Σχολή Μωραΐτη» 1973)

Εξωτερικοί σύνδεσμοι

Παραπομπές 

Άγγλοι ποιητές
Άγγλοι θεατρικοί συγγραφείς
Λυρικοί ποιητές
Άγγλοι εγκληματίες
Λίλι Κόλινς

Η Λίλι Τζέιν Κόλινς (Lily Jane Collins, 18 Μαρτίου 1989) είναι Βρετανο-Αμερικανίδα ηθοποιός, μοντέλο, και τηλεοπτική προσωπικότητα.

Βιογραφία 
Η Κόλινς γεννήθηκε στο Γκίλφορνττου Σάρρεϋ στην Αγγλία και είναι κόρη του Άγγλου μουσικού Φιλ Κόλινς και της δεύτερης συζύγου του Jill Tavelman. Η μητέρα της είναι Αμερικανή και είναι η πρόεδρος του Beverly Hills Women's Club. Ο πατέρας της μητέρας της ήταν ένας Καναδός Εβραίος μετανάστης που είχε ένα διάσημο κατάστημα ενδυμάτων στο Λος Άντζελες

Η Κόλινς μετακόμισε από την Αγγλία στο Λος Άντζελες όταν ήταν πέντε χρονών και οι γονείς της χώρισαν. Αποφοίτησε από το Χάρβαρντ-Γουέστλεϊκ  και τώρα σπουδάζει στο Πανεπιστήμιο της Νότιας Καλιφόρνιας στη δημοσιογραφία.

Φιλμογραφία

Κινηματογράφος 
 Μια Σχέση Στοργής, (The Blind Side) σε σκηνοθεσία Τζον Λι Χάνκοκ (2009)
 Priest, σε σκηνοθεσία Σκοτ Τσαρλς Στιούαρτ (2011)
 Abduction, σε σκηνοθεσία Τζον Σίνγκλετον (2011)
 Καθρέφτη, Καθρεφτάκι Μου, (Mirror Mirror) σε σκηνοθεσία Τάρσεμ Σινγκ (2012)
 Όλα για την αγάπη, (Stuck in Love) σε σκηνοθεσία του Τζος Μπουν (2012)
 Θανάσιμα εργαλεία: Πόλη των Οστών  (The Mortal Instruments: City of Bones) (2013) 
 The English teacher (2013)
 Love rosie (2014)
 Rules don't Apply (2016)
  Okja (2017)
 To the bone (2017)
 Tolkien (2019)
 Emily in Paris (2020)
 Mank (2020)
 Windfall (2022)

Τηλεόραση 
 90210 – τηλεοπτική σειρά, 1x23-1x24 (2009)
 The Last Tycoon– τηλεοπτική σειρά, 9 επεισόδια (2016-2017)
 Les Misérables -τηλεοπτική μίνι σειρά (2018-2019)
 Emily in Paris -τηλεοπτική σειρά (2020-σήμερα)

Βραβεία 
 Βραβεία Teen Choice 2012
 Κινηματογραφικά Βραβεία MTV 2013

Παραπομπές

Εξωτερικοί σύνδεσμοι 

 

Αμερικανίδες μοντέλα
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Βρετανίδες ηθοποιοί κινηματογράφου
Βρετανίδες ηθοποιοί τηλεόρασης
Ακτιβιστές κατά του εκφοβισμού
Μποκάα

Η Μποκάα (σετσουάνα: Bokaa) είναι μια κωμόπολη της Μποτσουάνα. Είναι ο δεύτερος μεγαλύτερος οικισμός της Περιφέρειας και της επαρχίας Κγκατλένγκ. Έχει πληθυσμό 3.812 κατοίκων (2001). Βρίσκεται νοτιοανατολικά της Μποτσουάνα. Βρίσκεται στην Έρημο Καλαχάρι.

Δείτε επίσης 
 Κατάλογος πόλεων της Μποτσουάνα

Πόλεις της Μποτσουάνα
Περιφέρεια Κγκατλένγκ
Μολεπολόλε

Η Μολεπολόλε (σετσουάνα: Molepolole) είναι πόλη της Μποτσουάνα. Είναι η πρωτεύουσα της Περιφέρειας Κουενένγκ. Έχει πληθυσμό 65.570 κατοίκων (2006). Βρίσκεται κεντρικά της Μποτσουάνα και του Κγκαλαγκάντι στην Έρημο Καλαχάρι.

Εικόνες

Δείτε επίσης 
 Κατάλογος πόλεων της Μποτσουάνα

Εξωτερικοί σύνδεσμοι
 

Πόλεις της Μποτσουάνα
Περιφέρεια Κουενένγκ
Πάβελ Μασλάκ

Ο Πάβελ Μασλάκ (γεννημένος στις 21 Φεβρουαρίου 1991) είναι Τσέχος δρομέας αγώνων ταχύτητας, ο οποίος ειδικεύεται στα 200 μέτρα και 400 μέτρα.

Κέρδισε το χάλκινο μετάλλιο στα 400 μ. στο Ευρωπαϊκό Πρωτάθλημα Ανοιχτού Στίβου U23 2011 και ήταν στα ημιτελικά στα 200 μ. στο Παγκόσμιο Πρωτάθλημα Ανοιχτού Στίβου 2011. Τερμάτισε πέμπτος στον τελικό των 400 μ. στο Παγκόσμιο Πρωτάθλημα Κλειστού Στίβου 2012. Τον Μάιο του 2012 έσπασε το ρεκόρ Τσεχίας για τα 400 μ.. Το τρέξιμο των 45,31 δευτερολέπτων ήταν μια βελτιωμένη απόδοση του σχεδόν ενός δευτερολέπτου και βελτίωσε το χρόνο που έκανε ο Κάρελ Κολάρ στον ίδιο χώρο (Ροζίτσκι Στάδιο) το 1978. Τον Ιούνιο του 2012, βελτίωσε επιπλέον το ρεκόρ με χρόνο 45.17 στο Τορίνο. Στο Ευρωπαϊκό Πρωτάθλημα Ανοιχτού Στίβου 2012, ο Μάσλακ κέρδισε το χρυσό μετάλλιο στα 400 μ..

Επιτεύγματα

Παραπομπές

Εξωτερικοί σύνδεσμοι 
 IAAF προφίλ για τον Πάβελ Μάσλακ

Δρομείς ταχύτητας
Τσέχοι αθλητές του στίβου
Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κάτοχοι μεταλλίων του Ευρωπαϊκού Πρωταθλήματος Στίβου
Αθλητές του στίβου στους Θερινούς Ολυμπιακούς Αγώνες 2020
Ιβάν Κόλοφ

Ο Ιβάν Κόλοφ (Ivan Koloff, 25 Αυγούστου 1942 - 18 Φεβρουαρίου 2017) ήταν Καναδός παλαιστής. Γεννήθηκε με το όνομα Ορέαλ Ντόναλντ Πέρας (Oreal Donald Perras) στο Μόντρεαλ του Κεμπέκ στον Καναδά. Έχει το ψευδώνυμο "Ρώσικη Αρκούδα".

Καριέρα
Ο Κόλοφ ήταν ένας από τους καλύτερους επαγγελματίες παλαιστές της εποχής του και ενέπνευσε πολλές επόμενες γενιές. Στην καριέρα του παρίστανε τον Ρώσο, εξού και το ψευδώνυμο "Ρώσικη Αρκούδα" που του είχαν προσάψει. Ο Κόλοφ ήταν ο τρίτος παλαιστής που κατέκτησε τον ιστορικότερο τίτλο όλων των εποχών, το Πρωτάθλημα WWE, τότε με άλλη ονομασία, Πρωτάθλημα Βαρέων Βαρών WWF. Αγωνίστηκε, από το 1961 που έκανε το ντεμπούτο του, ως το 1994 που έδωσε τον τελευταίο του αγώνα.

Κατακτήσεις
Στην καριέρα του, ο Κόλοφ, κατέκτησε πάρα πολλούς τίτλους 45 στον αριθμό, ομαδικούς και ατομικούς, στο σύνολο. Ο σημαντικότερος όλων φυσικά, ήταν το Πρωτάθλημα WWE.

Προσωπική ζωή
Μετά το τέλος της καριέρας του, ξεκίνησε να κάνει φιλανθρωπίες με την γυναίκα του Ρενέ και τα τέσσερα παιδιά που έχουν αποκτήσει μαζί. Το 1995 βαφτίστηκε χριστιανός και από τότε προσπαθεί να προσυλητίσει στο δρόμο του Θεού, ανθρώπους που δεν πιστεύουν. Τέλος, έχει γίνει και συγγραφέας ενός βιβλίου.

Πηγές
 Επίσημη ιστοσελίδα
 Προφίλ στο OWoW.com

Καναδοί αθλητές
Επαγγελματίες Παλαιστές
Ζήσης Σκάρος

Ο Ζήσης Σκάρος (1917 - 8 Μαρτίου 1997) ήταν Έλληνας λογοτέχνης.

Βιογραφία 
Γεννήθηκε στα Κανάλια Καρδίτσας το 1917. Το πραγματικό του όνομα ήταν Απόστολος Χρήστου Ζήσης. Στο Γυμνάσιο Καρδίτσας πρωτοστάτησε σε μαθητικές εξεγέρσεις, με αποτέλεσμα το 1933 να αποβληθεί από όλα τα σχολεία της Ελλάδας. Κατά τη διάρκεια της Δικτατορίας της 4ης Αυγούστου διώχτηκε για την παράνομη πολιτική δράση του. Το 1938 γράφτηκε στο Οικονομικό Τμήμα της Νομικής Σχολής του Πανεπιστημίου Αθηνών. Το 1942 εντάσσεται στο Ε.Α.Μ. με ενεργό δράση. Ανέπτυξε αντιδικτατορική δράση στη διάρκεια της Χούντας των Συνταγματαρχών οπότε και κατέφυγε στο εξωτερικό. Το 1980 τιμήθηκε με το Β' Κρατικό Βραβείο Πεζογραφίας για την τριλογία του «Οι Ρίζες του Ποταμού». Το 1977 εκλέχτηκε Πρόεδρος της Εταιρείας Ελλήνων Λογοτεχνών, θέση στην οποία παρέμεινε ως το 1982. Τιμήθηκε με το αργυρό μετάλλιο της πόλης της Καρδίτσας. Πέθανε ξαφνικά στην Αθήνα στις 8 Μαρτίου 1997 και κηδεύτηκε από το Πρώτο Νεκροταφείο Αθηνών.

Εξωτερικοί σύνδεσμοι 
 Ζήσης Σκάρος, βιογραφικό από το Ε.ΚΕ.ΒΙ.
 Ζήσης Σκάρος, βιογραφικό στον ιστότοπο Karditsa-net.gr.

Παραπομπές 

Έλληνες συγγραφείς
Νεοέλληνες ποιητές
Έλληνες δοκιμιογράφοι
Μέλη του ΕΑΜ
Πρόεδροι της Εταιρίας Ελλήνων Λογοτεχνών
Ελληνική απογραφή 1971

Η ελληνική απογραφή του 1971 βρήκε ότι ο πληθυσμός της Ελλάδας ανήλθε σε 8.768.372 κατοίκους, δηλαδή καταγράφηκε αύξηση κατά 379.819 άτομα από την προηγούμενη απογραφή (του 1961). Είναι η πρώτη απογραφή κατά την οποία ο αστικός πληθυσμός ξεπερνά τον αγροτικό. Συγκεκριμένα, το 53,2% του πληθυσμού κατοικεί σε αστικές περιοχές, ενώ το 11,6% και το 35,2% είναι το ποσοστό του ημιαστικού και αγροτικού πληθυσμού αντίστοιχα. Η πυκνότητα του πληθυσμού ήταν 66,4 κάτοικοι ανά τετραγωνικό χιλιόμετρο. Η απογραφή του 1971 ήταν η εικοστή έκτη επίσημη απογραφή του ελληνικού κράτους. Διενεργήθηκε την 14η Μαρτίου 1971 και περιελάμβανε ερωτήσεις για το φύλο, τη θρησκεία και την επαγγελματική κατάσταση των απογραφομένων. Στην απογραφή του 1971 τα αποτελέσματα εξήχθησαν από δείγμα 25%, όπως και για άλλες μεταπολεμικές απογραφές, στις οποίς δεν έγινε πλήρης επεξεργασία των δεδομένων, αλλά δειγματοληπτική επεξεργασία τους.

Πληθυσμός κατά γεωγραφικά διαμερίσματα 
Η Περιφέρεια Πρωτευούσης, η λοιπή Στερεά Ελλάς και Εύβοια (λόγω του υπολοίπου του Νομού Αττικής) καθώς και η Μακεδονία (λόγω της Θεσσαλονίκης) είναι οι μόνες περιοχές που δεν παρατηρείται μείωση σε σχέση με την προηγούμενη απογραφή. Στην Περιφέρεια Πρωτευούσης παρουσιάζει αύξηση 687.535 ατόμων, η λοιπή Στερεά 21.058 και η Μακεδονία μόλις 30 ατόμων.

Διαίρεση Αττικής 
Η Αττική διαιρείται κατά την απογραφή σε νομούς· στο Νομό Αττικής και στο Νομό Πειραιώς. Ο Νομός Αττικής διαιρείται στις επαρχίες Αττικής και Μεγαρίδος. Την Περιφέρεια Πρωτευούσης αποτελούν το τμήμα του Νομού Αττικής που σήμερα αποτελεί τη Νομαρχία Αθηνών και μέρος του ηπειρωτικού τμήματος της Νομαρχίας Πειραιώς. Το υπόλοιπο της Επαρχίας Αττικής τη σημερινή Ανατολική Αττική και το νησιωτικό τμήμα της Νομαρχίας Πειραιώς.

Μεγαλύτεροι δήμοι

Πολεοδομικά συγκροτήματα

Πηγές 
Αποτελέσματα της απογραφής πληθυσμού - κατοικιών της 14ης Μαρτίου 1971 - Πληθυσμός κατά γεωγραφικάς και διοικητικάς υποδιαιρέσεις Αθήνα, Εθνική Στατιστική Υπηρεσία της Ελλάδος 1980
Απογραφές - e-Demography
Οι δηµογραφικές εξελίξεις στη νεώτερη Ελλάδα (1830-2007) Β. Κοτζαµάνης, Ε. Ανδρουλάκη
http://www.iospress.gr/ios1991/ios19910224c.htm

1971